****РАЙОННА ИЗБИРАТЕЛНА КОМИСИЯ В ТРИДЕСЕТ И ПЪРВИ РАЙОН - ЯМБОЛ****

**ПРОТОКОЛ**

**№ 5**

**На 05 октомври 2016 г. се проведе заседание на Районна избирателна комисия в тридесет и първи район-Ямбол при следния**

**Д н е в е н р е д:**

1. Проект на Решение относно определяне на лице , привлечено като специалист в РИК Ямбол.

*докладчик: Екатерина Янева*

*2.* Доклад по входяща поща

*докладчик: Драгомир Димитров*

*5.* Други

**ПРИСЪСТВАХА**: Екатерина Янева, Мариана Гърдева, Марияна Петрова, Драгомир Димитров, Ани Канева, Георги Бодуров, Станимир Кескинов, Елена Иванова и Златка Делчева.

**ОТСЪСТВАХА**: Орхан Юсеинов, Димитър Събев, Лора Каламерова, Кети Котева.

Заседанието бе открито в 16.00 ч. и председателствано от г-жа Екатерина Янева– председател на комисията.

**ПРЕДСЕДАТЕЛЯТ ЕКАТЕРИНА ЯНЕВА**: Уважаеми колеги, в залата присъстват 9 членове на комисията, имаме кворум, затова откривам днешното заседание.

За преброител и поименно отчитане на гласовете при гласуването предлагам господин Станимир Кескинов, а за протоколчик госпожа Марияна Петрова. Има ли други предложения? Виждам, че няма такива. Който е съгласен с така направеното предложение, моля да гласува.

Гласували **За** – 9 членове: Екатерина Янева, Мариана Гърдева, Марияна Петрова, Драгомир Димитров, Ани Канева, Георги Бодуров, Станимир Кескинов, Елена Иванова и Златка Делчева.

Против – няма.

**ПРЕДСЕДАТЕЛЯТ ЕКАТЕРИНА ЯНЕВА**:Колеги предлагам Ви заседанието да протече при следния дневен ред: 1.Проект на решение относно определяне на лице , привлечено като специалист в РИК Ямбол. 2. Доклад по входящата поща. 3. Други.

Има ли някой предложение за допълването му или възражения по него? Не виждам такива поради и което Моля, който е съгласен, нека да гласува с вдигане на ръка.

**СТАНИМИР КЕСКИНОВ:** Гласували **За** – 9 членове: Екатерина Янева, Мариана Гърдева, Марияна Петрова, Драгомир Димитров, Ани Канева, Георги Бодуров, Станимир Кескинов, Елена Иванова и Златка Делчева.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА:** Уважаеми дами и господа, преминаваме към разглеждането на точка първа от дневния ред:

1.Проект на решение относно определяне на лице , привлечено като специалист в РИК Ямбол. Колеги предлагам Ви следният проект за решение.

Ямбол, 05.10.2016

ОТНОСНО: определяне на лице, привлечено като специалист -експерт в Районна избирателна комисия в Тридесет и първи район - Ямбол

На основание чл. 72, ал.1, т.1 от Изборния кодекс и Решение № 3377-ПВР/НР  
от 16.08.2016  на ЦИК, Районна избирателна комисия в Тридесет и първи район - Ямбол

**Р Е Ш И:**

I.         Определя функциите, които следва да изпълнява експертът, както следва:

1.         Поддържа база данни на СИК/ПСИК и актуализира същите на основание взетите решения на Районна избирателна комисия в Тридесет и първи изборен район – Ямбол;

2.     Поддържа електронния регистър на жалбите, като своевременно попълва регистъра след предоставянето му от член на Районна избирателна комисия в Тридесет и първи район - Ямбол;

3.     Поддържа регистъра на застъпници;

4.    Актуализира информацията на Интернет страницата на Районна избирателна комисия в Тридесет и първи район - Ямбол, като своевременно изпраща за публикуване взетите от комисията Решения, подготвения дневен ред за насрочените заседания на комисията, протоколите от заседанията на комисията, както и изготвените от нея съобщения, по реда, определен с приетата от ЦИК процедура за актуализиране.

5.     Изпълнява и други функции, възложени му от Районна избирателна комисия в Тридесет и първи район - Ямбол.

 II.Определя за специалист - експерт Миглена Димитрова Кочинова с ЕГН:............., която следва да изпълнява функциите определени в т.I от решението за периода от **06.10.2016 г. до 20.11.2016 г. включително**.

Граждански договор с определеното от Районна избирателна комисия в Тридесет и първи район - Ямбол лице се сключва от Областен управител на област Ямбол.

Екземпляр от настоящото решение да се представи на Областния управител.

Колеги, след като се запознахте с проекта на решение по т.1 от дневния ред, има ли някакви допълнения или въпроси? Знаете че, по решение на ЦИК имаме право на повече технически сътрудници, но за сега предлагам да определим един. В процеса на работа, при необходимост можем да назначим и други. Миглена Кочинова е човек с много добра компютърна грамотност. По боразование е финансист. Работи добре добре в екип. Ако няма други предложения, допълнения или въпроси подлагам на гласуване проекта за решение по т.1 от дневния ред.

**КРАСИМИР КЕСКИНОВ: Гласували За** – 9 членове: Екатерина Янева, Мариана Гърдева, Марияна Петрова, Драгомир Димитров, Ани Канева, Георги Бодуров, Станимир Кескинов, Елена Иванова и Златка Делчева.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението се приема и е с номер 8-ПВР/НР от 05.10.2016г.

В залата влиза колегата Кети Котева.

**ПРЕДСЕДАТЕЛЯТ ЕКАТЕРИНА ЯНЕВА:** Колеги**,** преминаваме към втора точка от дневния ред, и давам думата на колегата Драгомир Димитров за доклад по входящата поща.

**ДРАГОМИР ДИМИТРОВ:** Колеги, днес получихме и входирахме предложения за съставите на СИК за произвеждане на изборите за президент и вицепрезидент на републиката и националния референдум на територията на три общини – община Стралджа, община Тунджа и община Болярово.

**ПРЕДСЕДАТЕЛЯТ ЕКАТЕРИНА ЯНЕВА:** Благодаря Димитров. Преминаваме към последната точка от дневния ред други.

Ако членовете на комисията нямат предложения за обсъждане извън дневния ред предлагам утре – четвъртък и в петък да се изготвят проектите за решения за назначаване на СИК с помощта на новия специалист - експерт след което да направим заседание.

Разбирам, че предложението ми единодушно се приема, поради и което насрочвам следващото заседание за петък 07.10.2016 г. от 16:30 часа.

Поради изчерпване на дневния ред закривам днешното заседание.

Заседанието на комисията приключи в 16:25 часа.

ПРЕДСЕДАТЕЛ:

Екатерина Янева

СЕКРЕТАР:

Марияна Петрова